Publication: Magyar Közlöny
Issue: MK-2011-34 (Year: 2011, Number: 34)
Era: contemporary
Section: (1) A Nemzeti Civil Alapprogramról szóló 2003. évi L. törvény végrehajtásáról szóló 160/2003. (X. 7.) Korm. rendelet
Paragraph Index: 73

(1) A Nemzeti Civil Alapprogramról szóló 2003. évi L. törvény végrehajtásáról szóló 160/2003. (X. 7.) Korm. rendelet 8/A. §-a helyébe a következõ rendelkezés lép: „8/A. § Az Alapprogram kezelõ szerve a támogatás iránti kérelem benyújtási határidejének lejártát követõ 60 napon belül megküldi a Kollégium részére az érvényes pályázattal kapcsolatos elõterjesztését. Az elõterjesztés elõtt kihirdetett kormányrendelet alapján, az adott költségvetési évben egyedi támogatásban részesülõ szervezet támogatás iránti kérelme esetén, a Kollégium részére átadott, érvényes pályázatokat tartalmazó elõterjesztésben a szervezet egyedi támogatásának célját és összegét az Alapprogram kezelõ szerve a Kollégium döntéshozatala során történõ figyelembevétel érdekében külön feltünteti. A Kollégium az elõterjesztés kézhezvételétõl számított 30 napon belül dönt a támogatás iránti kérelem elfogadásáról vagy elutasításáról, a támogatás összegérõl, ütemezésérõl, a támogatási feltételekrõl.”

Source: https://magyarkozlony.hu/hivatalos-lapok/5e0dfbb3b50a74b16408d0723a965bf6c5ff0a51/dokumentumok/1cb70cd94029dc4ec5d600dc4a76f0260cef66c7/letoltes